pythainlp/thai-wiki-dataset-v3 huggingface dataset:
ซานต้าบ๊องต้องเป็นเธอ!

ซานต้าบ๊องต้องเป็นเธอ!  เป็นการ์ตูนญี่ปุ่น แนวเรื่องเป็นแนวโรแมนติก แต่งเรื่องและวาดภาพโดย เคน อาคามัตสึ เป็นเรื่องราวเกี่ยวกับเด็กชายคนหนึ่ง ที่เกลียดวันคริสต์มาสเป็นชีวิตจิตใจ เพราะเป็นวันเกิดของเขา เขามีชื่อ ว่า ซันตะ และเขาก็ได้เปลี่ยนไป เมื่อเขาพบ กับ ไม ซานต้าฝึกหัดคนหนึ่ง
ซานต้าบ๊องต้องเป็นเธอ! ถูกตีพิมพ์ครั้งแรกในนิตยสารโชเน็นแมกกาซีนรายสัปดาห์ ในปี พ.ศ. 2541 เป็นการ์ตูนที่มีเนื้อเรื่องเพียง 1 ตอนเท่านั้น และ ในภาค โอวีเอ ก็มีเพียง 2 ตอนเท่านั้น
== ตัวละครในเรื่อง ==
=== ซันตะ ===

ให้เสียงโดย คาเมอิ จุน  (ญี่ปุ่น), ภัทรวุฒิ สมุทรนาวี (ไทย)
ซันตะเป็นเด็กชายที่อยู่คนเดียว เป็นเด็กที่เกลียดวันคริสต์มาส อีฟ เพราะเป็นวันเกิดของเขาเอง และเป็นเหตุผลหนึ่งที่ทำให้เขาชื่อ ซันตะ และเขาก็โดนหยอกล้อเกี่ยวกับชื่อประหลาดๆ ของเขา เมือเขาโตขึ้น เขาก็เปลี่ยนไป เมื่อเขาได้พบกับ ไม
=== ไม ===

ให้เสียงโดย ฮิราโนะ อายะ  (ญี่ปุ่น), วิภาดา จตุยศพร (ไทย)
ไมเป็นนักเรียนคนหนึ่งแห่งซานต้าคูสอคาเดมี่ เธอมีปัญหาเกี่ยวกับการใช้เวทมนตร์ เธอได้เริ่มต้นสิ่งนั้น กับ "ซันตะ" เธอส่ง "ซันตะ" ให้เชียร์เขาขึ้นทำภารกิจของเธอ และได้ตกหลุมรักซันตะ ไม ได้แสดงแซนในฐานะที่เป็น Junior นักเรียนโรงเรียนที่สูงศักดิ์ ต่อมาเมื่อซันตะเริ่มเชื่อในเรื่องของซานต้า ทำให้เธอได้พลัง สามารถทำให้เธอเปลี่ยนร่างเป็นไมในรูปแบบผู้ใหญ่
=== เชอร์รี่ ===
 (ปรากฏตัวในภาค OVA เท่านั้น)
ให้เสียงโดย โคบายาชิ ยู  (ญี่ปุ่น), อรุณี นันทิวาส (ไทย)
เชอร์รี่เป็นเพื่อนที่ดีที่สุดของไม แต่เธอไม่เหมือนกับไม ที่เธอคือชั้นยอดในซานต้าคูสอคาเดมี่ เพียงเธอพูด "Gorgeous" ก็สามารถทำให้วัตถุใดๆ ใหญ่ขึ้นได้
=== ไมไม ===
 (ปรากฏตัวในภาค OVA เท่านั้น)
ให้เสียงโดย ทามูระ ยูคาริ  (ญี่ปุ่น), ศันสนีย์ ติณห์กีรดีศ (ไทย)
ไมไมเป็นน้องสาวของไม เธอจะไม่ค่อยพูด ในภาค OVA เธอขัดขวางการบอกลาซันตะของพี่สาวของเธอ และสุดท้าย ในวันคริสต์มาสอีฟ เธอถูกขอร้องโดยเชอร์รี่โดยห้ามมายุ่งการบอกลาของ ไม
=== โนเอล ===
 (ปรากฏตัวในภาค OVA เท่านั้น)
ให้เสียงโดย ซากุไร โทโมะ  (ญี่ปุ่น), ศันสนีย์ ติณห์กีรดีศ (ไทย)
โนเอลเป็นครูจากซานต้าคูสอคาเดมี่ เธอมาที่ญี่ปุ่นเพื่อบอกให้ไมกลับไปทำภารกิจที่บ้านเกิด และเพื่อบอกให้ไมได้ไปบอกลากับซันตะ เพราะว่าเธอต้องกับไปบ้าน และอาจจะไม่ได้กลับมาหาซันตะอีกเลยก็ได้
== ความแตกต่างระหว่างภาคหนังสือการ์ตูนและภาคโอวีเอ ==
ภาคหนังสือการ์ตูนเท่านั้นที่บอกเรื่องราวของวันคริสต์มาส เมื่อซันตะพบไม ในภาคโอวีเอ ได้เพิ่ม 2 ตอนใหม่ขึ้นมา
ในภาคโอวีเอมีตัวละครมากกว่าในภาคหนังสือการ์ตูน โดยตัวละครที่อยู่ใน ภาคโอวีเอได้แด่ ซันตะ,ไม,เชอร์รี่,ไมไม,โนเอล แต่ในภาคหนังสือการ์ตูนนั้นมีเพียง 2 ตัวคือ ซันตะ และ ไม
== ภาคโอวีเอ ==
ในภาคโอวีเอนั้น ได้เพิ่มตัวละคร มาทั้งหมด 3 ตัว คือ ไมไม,เชอร์รี่,โนเอล และได้คงตัวละครหลักไว้ คือ ซันตะ และ ไม
=== รายชื่อตอน ในภาคโอวีเอ ===
มีด้วยกันทั้งหมด 2 ตอนคือ
คริสต์มาส
คริสต์มาสอีกครั้ง
ในตอนจบของตอนที่ 2 มีตัวอย่างของตอนที่ 3 ออกมาตอนท้าย แต่กลับไม่มีตอนที่สามออกฉายเลย
== แหล่งข้อมูลอื่น ==
=== เว็บไซต์อย่างเป็นทางการ ===
ซานต้าบ๊องต้องเป็นเธอ! จากเว็บไซต์ของ เคน อาคามัตสึ  
เว็บไซต์อะนิเมะโอวีเอ   
เว็บไซต์ของ Funimation  
Ken Akamatsu Forums  
=== หนังสือ ===
FUNimation 2007 Kickoff!.  ออกเมื่อวันที่ 2007-01-27.   
Funimation Recalls My Santa Due to Age Rating Misprint. ออกเมื่อวันที่ 2007-12-18.  
การ์ตูนญี่ปุ่น
การ์ตูนญี่ปุ่นแนวโชเน็ง‎
โอวีเอ
แฟนอาร์ต

แฟนอาร์ต (fan art หรือ fanart) เป็นงานศิลปะที่เกี่ยวกับตัวละคร เครื่องแต่งกาย หรืออุปกรณ์จากการ์ตูนหรือภาพยนตร์เรื่องใดเรื่องหนึ่ง ที่ทำขึ้นโดยจิตรกรสมัครเล่น
== ดูเพิ่ม ==
แฟนฟิกชัน
โดจินชิ
ศิลปะแฟนตาซี
การ์ตูน
ศิลปะ
ประเภทของศิลปะ
พระเจ้าทันจง

พระเจ้าทันจง (단종 端宗: พ.ศ. 1984 - พ.ศ. 2000) เป็นกษัตริย์เกาหลีรัชกาลที่ 6 ของราชวงศ์โชซ็อน (พ.ศ. 1995 - พ.ศ. 1998) ขณะที่พระเจ้ามุนจงพระบิดาสวรรคตนั้น พระเจ้าทันจงทรงอายุได้แค่ 12 ชันษา จึงต้องให้ฮวางโบอิน และ คิมจงซอ เป็นผู้สำเร็จราชการแทน แต่คิมจงซอนั้น ต้องการแผ่ขยายอำนาจในราชสำนัก จึงชนเข้ากับการขยายอำนาจของเจ้าชายซูยังและเจ้าชายอันพยอง พระปิตุลา ใน พ.ศ. 1996 เจ้าชายซูยังก็ได้ทำการยึดอำนาจสังหารฮวางโบอินและคิมจงซอที่หน้าพระราชวังเคียงบก และได้สังหารเจ้าชายอันพยองและในพ.ศ. 1998 เจ้าชายซูยัง บังคับให้พระเจ้าดันจงสละบัลลังก์ และถูกเนรเทศ เจ้าชายซูยังขึ้นครองราชย์เป็นพระเจ้าเซโจ ในพ.ศ. 2000 ขุนนางหกคนได้วางแผนยึดอำนาจจากพระเจ้าเซโจกลับคืนให้พระเจ้าดันจง แต่แผนการรั่วไหล ขุนนางทั้งหกจึงถูกประหารชีวิต พระเจ้าเซโจทรงเห็นว่าถ้าพระเจ้าดันจงยังคงมีพระชนม์ชีพอยู่ต่อไปคงจะเป็นภัย จึงปลดพระเจ้าดันจงลงเป็นเจ้าชายโนซานและปลงพระชนม์ในที่สุด
เจ้าชายโนซานเมื่อถูกปลงพระชนม์ยึดอำนาจแล้วก็มิได้รับพระนามกษัตริย์ จนในสมัยพระเจ้าซุกจง พ.ศ. 2241 จึงได้ให้พระนามว่า"ทันจง"
==พระนามเต็ม ==
สมเด็จพระราชาทันจง คงอี อนมุน ชุงจอง อันจาง คยองซุน ดนฮโย พระเจ้าโชซ็อน
==พระบรมวงศานุวงศ์==
พระราชบิดา: พระเจ้ามุนจง (문종 文宗)
พระราชมารดา  : พระนางฮย็อนด็อก สกุลควอน แห่งอันดง (현덕왕후 권씨,顯德王后 權氏)
พระมเหสี พระสนม
พระนางช็องซุน สกุลซอง แห่งยอซาน (정순왕후 송씨,定順王后 宋氏)
พระสนมซุกอึย ตระกูลคิม (숙의 김씨 ,淑儀 金氏)
พระสนมซุกอึย ตระกูลควอน  (숙의 권씨 ,淑儀 權氏)
ทันจง
พระมหากษัตริย์ที่ขึ้นครองราชย์ขณะทรงพระเยาว์
BBC Prime

BBC Prime เป็นช่องรายการบันเทิงทั่วไปของ BBC ที่สามารถรับชมได้ในทวีปยุโรป แอฟริกา และตะวันออกกลาง โดยช่องรายการนี้ออกอากาศครั้งแรกในเดือนมกราคม ค.ศ. 1995 และเริ่มออกอากาศในแอฟริกาในเดือนมีนาคม ค.ศ. 1999 ซึ่งได้รับเงินทุนจากผู้ให้บริการโทรทัศน์แบบบอกรับเป็นสมาชิกในพื้นที่ โดยสามารถรับชมได้โดยสมัครเพียงแค่ช่องเดียว หรือเป็นแพ็คเกจรวมกับช่องอื่นด้วยก็ได้ ในบางพื้นที่ ช่องรายการนี้อาจมีการโฆษณา แต่ไม่อนุญาตให้โฆษณาในสหราชอาณาจักร เนื่องมาจากข้อตกลงของ BBC ที่กล่าวว่า บริการภายในประเทศ ไม่สามารถออกอากาศโฆษณาได้
ช่องรายการนี้ออกอากาศรายการประเภทดราม่า, เบาสมอง และรายการเกี่ยวกับการดำเนินชีวิตผ่านทางดาวเทียมและเคเบิล ในอดีต ช่องรายการนี้ได้แบ่งเวลาให้รายการในช่วง BBC Learning ได้ออกอากาศหกชั่วโมงต่อวัน ซึ่งต่อมาได้ถูกยกเลิกในเดือนสิงหาคม ค.ศ. 2006 เนื่องจากต้องการปรับปรุงช่องรายการ และขยายฐานผู้ชม [http://www.bbcprime.com/faq.aspx?menu=FAQs#1428e2f1-b0be-4cfa-b1f4-f13160d22b1b].
เมื่อได้ออกอากาศครั้งแรก BBC Prime ยังออกอากาศรายการจากบริษัทเก่าของ ITV หรือ Thames Television ซึ่งเป็นการร่วมมือกันกับ BBC Worldwide แต่ภายหลัง การร่วมมือกันได้สิ้นสุดลง และรายการอย่าง The Bill ก็ไม่สามารถออกอากาศอีกได้
รูปแบบเอเชียของช่องรายการนี้ได้เปิดตัววันที่ 1 ธันวาคม ค.ศ. 2004 ซึ่งมีผังรายการที่แตกต่างมาก เนื่องจากมีเขตเวลาและวัฒนธรรมที่แตกต่างกัน รวมถึงการบรรยายใต้ภาพในพื้นที่ท้องถิ่น เช่น ภาษาจีน ไทย และเกาหลี BBC Prime ในเอเชียสามารถรับชมได้ในฮ่องกง (ผ่านทาง Now TV ช่อง 529) ในประเทศไทย (ผ่านทางทรูวิชั่นส์ ช่อง 149) ในสิงคโปร์ (ผ่านทาง StarHub ช่อง 76) และในเกาหลีใต้ (ผ่านทาง Skylife ช่อง 334) ในวันที่ 6 ตุลาคม ค.ศ. 2006 ช่องนี้ถูกแทนที่โดย BBC Entertainment
BBC Japan ซึ่งเป็นช่องที่ออกอากาศรายการคล้ายๆ กันนั้น ได้เปิดตัวในประเทศญี่ปุ่น วันที่ 1 ธันวาคม ค.ศ. 2004 แต่ได้หยุดการออกอากาศในวันที่ 30 เมษายน ค.ศ. 2006 เนื่องจากปัญาหาเกี่ยวกับบริษัทผู้ออกอากาศในพื้นที่
=== การแทนที่ของช่อง ===
ในเดือนกันยายน ค.ศ. 2006 ได้มีการประกาศว่า BBC Prime จะเริ่มหยุดการออกอากาศ และถูกแทนที่โดย BBC Entertainment ซึ่งเป็นหนึ่งในช่องนานาชาติช่องใหม่ที่ถูกวางแผนโดย BBC Worldwide ผู้อำนวยการควบคุมของ BBC Worldwide ในส่วนของช่องนานาชาติ ชื่อ Darren Childs กล่าวว่า "แบรนด์ของ BBC Prime จะค่อยๆ จางหายไป มันเป็นสิ่งที่เราควรจะทำ มันเป็นแบรนด์ที่ไม่เจาะจง BBC Entertainment จะช่วยบอกได้ว่าช่องรายการนั้นมีรายการเกี่ยวกับอะไรได้"[http://www.variety.com/article/VR1117949607?categoryid=14&cs=1&nid=2566]
== แหล่งข้อมูลอื่น ==
bbcprime.com 
เว็บไซต์ของช่องรายการในเอเชีย
BBC Prime ณ TV Ark 
สถานีโทรทัศน์
วัลบูร์กา ฮับส์บูร์ก ดักลาส

วัลบูร์กา ฮาพส์บวร์ค ดักลาส (พระนามเต็ม: วาร์ลบูก้า มาเรีย ฟรานซิสก้า เฮเลน เอลิซาเบธ; Walburga Maria Franziska Helene Elisabeth von Habsburg-Lothringen) ประสูติเมื่อวันที่ 5 ตุลาคม พ.ศ. 2501 ณ เมืองชล๊อสเบิร์ก ประเทศลักเซมเบิร์ก ทรงเป็นอาร์คดัชเชสแห่งออสเตรีย และเจ้าฟ้าหญิงแห่งฮังการี เป็นพระธิดาองค์ที่ 5 ในออตโต มกุฎราชกุมารแห่งออสเตรีย และเจ้าหญิงเรจิน่าแห่งแซ็กซ์-ไมนินเจน พระองค์ทรงเป็นนักกฎหมายและนักการเมือง โดยเป็นสมาชิกสภาแห่งประเทศสวีเดน ตั้งแต่ปี พ.ศ. 2549 โดยพระองค์มีพระนามทางการเมืองว่า วาร์ลบูก้า ฮาพส์บวร์ค-ดักลาส (Warlburga Habsburg-Douglas) 
พระองค์ทรงอภิเษกสมรสกับท่านเค้านท์อาร์คิบาล์ด ดักลาส ชาวสวีเดนเมื่อวันที่ 5 ธันวาคม พ.ศ. 2535 ณ กรุงบูดาเปสต์ ประเทศฮังการี ทั้งสองมีพระโอรสเพียงพระองค์เดียว คือ เค้านท์มอริตซ์ ออตโต เว็นเซล ดักลาส ซึ่งประสูติเมื่อวันที่ 30 มีนาคม พ.ศ. 2537
== อาชีพและการทรงงานของพระองค์ ==
หลังจากที่ทรงสำเร็จการศึกษาเมื่อปี พ.ศ. 2520 ณ เมืองตุ๊ดส์เบิร์ก บาวาเรีย ประเทศเยอรมนี พระองค์ทรงศึกษาต่อวิชากฎหมายในระดับด๊อกเตอร์ ณ เมืองซาร์ลซบูร์ก
ตั้งแต่ปี พ.ศ. 2522 ถึง พ.ศ. 2535 พระองค์ทรงทำงานให้กับสภาสหภาพยุโรป ปีพ.ศ. 2526 พระองค์ทรงศึกษาด้านการประชาสัมพันธ์และสื่อสารมวลชน ณ กรุงวอชิงตัน ดี.ซี. และทรงทำงานให้กับนิตยสารรีเดอร์ส ไดเจสต์ ต่อมาทรงทำงานให้กับกระทรวงประชาสัมพันธ์ ประเทศโอมาน ตั้งแต่ปี พ.ศ. 2528 ถึง พ.ศ. 2535 และปี พ.ศ. 2547 พระองค์ทรงเป็นสมาชิกสื่ออาหรับนานาชาติในกรุงลอนดอน สหราชอาณาจักร
ในปีพ.ศ. 2516 พระองค์ทรงก่อตั้งสมาคมทนายความแพนยูโรปา (Paneuropa-Jugend Deutschland) ณ บาวาเรีย โดยพระองค์ทรงเป็นรองประธานในระดับนานาชาติ และอีก 3 ปีต่อมา พระองค์ทรงก่อตั้งสมาคมบรูซวิทซ์ เซนทรัม (Brüsewitz-Zentrum; Christlich-Paneuropäisches Studienwerk) โดยตั้งแต่ปี พ.ศ. 2523 ถึง พ.ศ. 2531 ทรงเป็นผู้ช่วยด้านการรักษาความปลอดภัยของสมาคมแพนยูโรเปียนนานาชาติ ต่อมาตั้งแต่ปี พ.ศ. 2531 ถึง พ.ศ. 2547 ทรงเป็นเลขานุการและทรงเป็นรองเลขานุการตั้งแต่ปี พ.ศ. 2547 เป็นต้นมา
พระองค์ทรงเป็นหนึ่งในผู้ก่อตั้งสมาคมแพนยูโรปา-ปิคนิค เมื่อวันที่ 19 สิงหาคม พ.ศ. 2531 ณ พรมแดนระหว่างประเทศออสเตรียและประเทศฮังการี ในโอกาสนี้ สมาคมนี้เปิดเพื่อเป็นที่หลบภัยของผู้ลี้ภัยชาวเยอรมันกว่า 660 คนจากแดนตะวันออก ตั้งแต่กำแพงเบอร์ลินได้ถูกสร้างขึ้นเพื่อเป็นสัญลักษณ์ของลัทธิคอมมิวนิสต์ของยุโรปตะวันออก
ตั้งแต่ปี พ.ศ. 2546 พระองค์ทรงเป็นประธานหญิงของที่ปรึกษาพรรคพอเพียงในประเทศสวีเดน รวมไปถึงทรงเป็นสมาชิกมูลนิธิจาร์ล ฮาร์จมาเซน ตั้งแต่ปี พ.ศ. 2548 และตั้งแต่ปี พ.ศ. 2542 และ พ.ศ. 2547 พระองค์ทรงเข้าสู่สภาสหภาพยุโรป ปี พ.ศ. 2545 และ พ.ศ. 2549 ทรงเข้าสู่สภานานาชาติ (ริกส์ดาเก้น) และพระองค์ทรงเป็นสมาชิกสภาสวีเดนในวันที่ 17 กันยายน พ.ศ. 2549 พระองค์จึงทรงประทับอยู่กับครอบครัวที่ประเทศสวีเดน โดยไม่ค่อยทรงกลับประเทศออสเตรียบ่อยนัก
ว
ว
ว
เจ้าหญิงฮังการี
นักการเมืองสวีเดน
เดชดำรงค์ ป.เมืองสุรินทร์

เดชดำรงค์ ป.เมืองสุรินทร์ สถิติการชก 22 ครั้ง ชนะ 16 (น็อค 5) แพ้ 6
== เกียรติประวัติ ==
แชมป์ ABC รุ่นแบนตัมเวท
* ชิง 19 กันยายน 2544 ชนะคะแนน เลิศศิลา สิงห์มนัสศักดิ์ ที่ เวทีมวยช่อง 7 สี
* ป้องกันแชมป์ครั้งที่ 1, 3 พฤษภาคม 2545 ชนะคะแนน เอ็ดวิน ซิลิฟินดา (ฟิลิปปินส์) ที่ จ.นนทบุรี
* มิถุนายน 2546 สละแชมป์
== อ้างอิง ==
สถิติการชก 
นักมวยสากลชาวไทยรุ่นแบนตัมเวท
แชมป์ ABCO
ป้อมเพชร ส.สมพงษ์

ป้อมเพชร ส.สมพงษ์ สถิติการชก  15 ครั้ง ชนะ 14 (น็อค 4) แพ้ 1 เคยชกชนะ ฟ้าสั่ง ป.พงษ์สว่าง อดีตแชมป์โลก WBF มาแล้ว
== เกียรติประวัติ ==
แชมป์ ABC รุ่นฟลายเวท
* ชิง 17 ตุลาคม 2544 ชนะคะแนน เด่นบูรพา อ.เอกรินทร์
* พฤษภาคม พ.ศ. 2546 ถูกปลด
== อ้างอิง ==
สถิติการชก 
นักมวยสากลชาวไทยรุ่นฟลายเวท
แชมป์ ABCO
ลูกรัก ศ.กัตติกา

ลูกรัก ศ.กัตติกา หรือ ลูกรัก เกียรติมั่งมี สถิติการชก 5 ครั้ง ชนะ 5 (น็อค 3)
== เกียรติประวัติ ==
แชมป์ ABC รุ่นมินิมัมเวท
* ชิง 11 พฤศจิกายน 2548 ชนะน็อค เงาพระจันทร์ ศิษย์ทรายทอง ยก 6 ที่ ห้างอิมพีเรียล ลาดพร้าว
* ป้องกันแชมป์ครั้งที่ 1, 18 มีนาคม 2549 ชนะคะแนน ฟิลิป พาร์คอน (ฟิลิปปินส์) ที่ ห้างอิมพีเรียล ลาดพร้าว
* สละแชมป์
เคยชิงแชมป์ต่อไปนี้แต่ไม่สำเร็จ
* ชิงแชมป์โลกรุ่นสตอร์วเวท สภามวยโลก (WBC) 30 พฤศจิกายน พ.ศ. 2556 แพ้น็อก สฺยง เฉาจง (จีน) ยกที่ 5 ที่มากวน มณฑลยูนนาน ประเทศจีน
== อ้างอิง ==
สถิติการชก 
นักมวยสากลชาวไทยรุ่นมินิมัมเวท
แชมป์ ABCO
ราชมงคล ก่อเกียรติยิม

ราชมงคล ก่อเกียรติยิม หรือนายสายัณห์ ศิริมงคล เกิดเมื่อ 1 พฤษภาคม พ.ศ. 2526 ที่ จ.ราชบุรี สถิติการชก 4 ครั้ง ชนะ 4 (น็อค 1)
== ประวัติ ==
เดิมราชมงคลชกมวยไทยอยู่ที่ค่ายส.เพลินจิต แต่ไม่ประสบความสำเร็จ เคยชกมวยไทยสมัครเล่นได้เหรียญทองกีฬาแห่งชาติ พ.ศ. 2547 ต่อมาเมื่อมาอยู่ภายใต้การดูแลของ ชิตชัย การสะอาด จึงหันมาชกมวยสากลและได้เป็นคู่ลงนวมของสมศักดิ์ ศิษย์ชัชวาลย์ จนกระทั่งทางก่อเกียรติ พณิชยารมณ์เห็นแววว่าน่าจะเอาดีทางด้านมวยสากลได้จึงนำมาสร้างสรรค์จนได้ครองแชมป์ ABCO รุ่นซูเปอร์แบนตัมเวท
== เกียรติประวัติ ==
แชมป์ ABC รุ่นซูเปอร์แบนตัมเวท
* ชิง 29 พฤษภาคม 2550 ชนะคะแนน ฐิติชล สิงห์วังชา
* ป้องกันแชมป์ครั้งที่ 1, 15 ตุลาคม 2550 ชนะน็อค ณรงค์น้อย อ.เมืองแกลง ยก 8 ที่ ลพบุรี
* เสียแชมป์ 28 ธันวาคม 2550 แพ้น็อค เอเรียล เดลกาโด (ฟิลิปปินส์) ยก 3 ที่ พังงา
แชมป์เงา WBC International รุ่นเฟเธอร์เวท
* ชิงแชมป์, 19 มิถุนายน 2552 ชนะน็อคยกที่ 6 ซอง อิน ซุก (เกาหลีใต้) ที่ ประเทศเกาหลีใต้
* เสียแชมป์ 27 มีนาคม 2553 แพ้ทีเคโอ อเล็กซานเดอร์ มิสคริตเชี่ยน (เบลเยี่ยม) ที่ ประเทศเบลเยี่ยม
== อ้างอิง ==
สถิติการชก 
สวมรองเท้าก้าวสู่อนาคต:ราชมงคล ก่อเกียรติยิม ดาวรุ่งดวงใหม่ของก่อเกียรติกรุ๊ป. นิตยสารมวยโลก ฉบับที่ 1175. มีนาคม 2550 หน้า 20 -21.
นักมวยสากลชาวไทยรุ่นซูเปอร์แบนตัมเวท
แชมป์ ABCO
บุคคลจากจังหวัดราชบุรี‎
คาร์ล ฟ็อน ฮาพส์บวร์ค

คาร์ล ฟอน ฮาพส์บวร์ค หรือที่ในประเทศออสเตรียเรียกว่า คาร์ล ฮาพส์บวร์ค-โลทริงเงิน (คาร์ล โธมัส โรเบิร์ต มาเรีย ฟรานซิสกัส จอร์ช แบนัม ฟอน ฮาพส์บวร์ค-โลทริงเงิน; Karl Thomas Robert Maria Franziskus Georg Bahnam von Habsburg-Lothringen) ประสูติเมื่อวันที่ 11 มกราคม พ.ศ. 2504 ณ เมืองสแตนเบิร์ก บาวาเรีย ประเทศเยอรมนี เป็นประมุขแห่งราชวงศ์ของอดีตจักรวรรดิออสเตรีย-ฮังการี หรือออสเตรีย ฮังการี สาธารณรัฐเช็ก โครเอเชีย สโลวีเนีย สโลวาเกีย และบอสเนียและเฮอร์เซโกวีนาในปัจจุบัน  เป็นพระราชโอรสองค์แรกในออทโท ฟอน ฮาพส์บวร์คและเจ้าหญิงเรจิน่าแห่งแซ็กซ์-ไมนินเจน พระองค์ทรงเป็นประมุของค์ปัจจุบันของเครื่องราชอิสริยาภรณ์ Order of the Golden Fleece ของประเทศออสเตรีย  การสิ้นพระชนม์ของพระราชบิดาในต้นเดือนกรกฎาคมคม พ.ศ. 2554 ทำให้พระองค์ได้ขึ้นดำรงตำแหน่งเป็นอาร์ชดยุกแห่งออสเตรีย
อาร์ชดยุกคาร์ลทรงก่อตั้งและเป็นองค์ประธานสมาคมแพนยุโรป-ออสเตรีย (Paneurope-Austria) ในปีพ.ศ. 2530 และในวันที่ 13 ตุลาคม พ.ศ. 2539 พระองค์ทรงเป็นที่ปรึกษาพรรคประชาชนของออสเตรีย และตั้งแต่วันที่ 19 มกราคม พ.ศ. 2545 ทรงเป็นผู้อำนวยการทั่วไปขององค์การยูเอ็นพีโอ; UNPO (Unrepresented Nations and People Organisation) และทรงเป็นผู้อำนวยการสร้างรายการโทรทัศน์ทั่วไปของออสเตรียด้วย
== ครอบครัวและชีวิตสมรส ==
อาร์ชดยุกคาร์ลทรงประทับอยู่ที่เมืองซาลส์บูร์กตั้งแต่ปีพ.ศ. 2524 วันที่31 มกราคม พ.ศ. 2536 พระองค์ทรงอภิเษกสมรสกับบารอนเนสฟรานเซสก้า แห่งทิสเซน-บอร์เนอมิสซา ซึ่งเป็นพระธิดาองค์เดียวในบารอนฮันส์ เฮ็นริค แห่งทิสเซน-บอร์เนอมิสซาและพระชายาองค์ที่ 2 ฟีโอน่า แคมป์เปล วอล์เตอร์ ซึ่งเป็นนางแบบชื่อดังของอังกฤษในยุคปี1950s และ 1960s ทั้งสองพระองค์ทรงเข้าพิธีอภิเษกสมรส ณ มหาวิหารมาเรียเซลล์บาซิลิก้า เมืองสตีเรีย ประเทศออสเตรีย
ทั้งสองพระองค์มีพระราชธิดา 2พระองค์ และพระราชโอรส 1 พระองค์ ดังนี้
อาร์ชดัชเชสเอลีนอร์ เจเลน่า มาเรีย เดล พิล่าร์ ไอโอน่าแห่งออสเตรีย ประสูติเมื่อวันที่ 28 กุมภาพันธ์ พ.ศ. 2537
อาร์ชดยุกแฟร์ดีนันด์ โซโวนีเมียร์ มาเรีย บาร์ลธัส เคียธ ไมเคิล ออทโท แอนตัล แบนัม ลีโอนาร์ดแห่งออสเตรีย ประสูติเมื่อวันที่ 21 มิถุนายน พ.ศ. 2540 ทรงเป็นรัชทยาทอันดับ 2 ของราชบัลลังก์อิมพีเรียลออสเตรีย-ฮังการี ในราชสกุลฮาพส์บวร์ค-ลอร์เรน (Habsburg-Lorraine)
อาร์ชดัชเชสกลอเรีย มาเรีย บ๊อกดาน่า พาโลม่า เรจิน่า ฟีโอน่า กาเบรียลล่าแห่งออสเตรีย ประสูติเมื่อวันที่ 15 ตุลาคม พ.ศ. 2542
== อ้างอิง ==
ผู้อ้างสิทธิในราชบัลลังก์ 
อาร์ชดยุกแห่งออสเตรีย
เจ้าชายฮังการี
ราชวงศ์ฮาพส์บวร์ค-ลอแรน
จักรพรรดิออสเตรีย
พระมหากษัตริย์ฮังการี
พระมหากษัตริย์โบฮีเมีย
บุคคลจากรัฐไบเอิร์น
ผู้อ้างสิทธิในราชบัลลังก์
รัชทายาทผู้มีสิทธิโดยตรงที่ไม่เคยสืบราชสันตติวงศ์
สมาคมมวยแห่งทวีปเอเชีย

สมาคมมวยแห่งทวีปเอเชีย หรือที่นิยมเรียกกันว่า พาบา หรือ
'พีเอบีเอ(Pan Asian Boxing Association; ตัวย่อ: PABA) เป็นสถาบันมวยในเครือข่ายของสมาคมมวยโลก (WBA)
== ประวัติ ==
ถือกำเนิดขึ้นจากการประชุมที่กรุงปักกิ่ง ประเทศจีน เมื่อ 27 มีนาคม พ.ศ. 2538 โดยมีประเทศร่วมก่อตั้ง 10 ประเทศ คือ รัสเซีย มองโกเลีย อุซเบกิสถาน คาซัคสถาน นิวซีแลนด์ คีร์กีซสถาน เติร์กเมนิสถาน จีน เวเนซุเอลา และเกาหลีใต้ มีสำนักงานใหญ่อยู่ที่โซล ประเทศเกาหลีใต้
PABA เริ่มจัดอันดับครั้งแรกเมื่อเดือนมิถุนายน พ.ศ. 2538 และมีสมาชิกเพิ่มอีก 4 ประเทศคือ ไทย เนปาล อินโดนีเซียและออสเตรเลีย ไทยได้เสนอจัดชิงแชมป์ PABA เป็นประเทศแรก โดยมวยชิงแชมป์ PABA คู่แรกมีขึ้นเมื่อวันที่ 5 สิงหาคม พ.ศ. 2538 โดย พิชิต ช.ศิริวัฒน์ ชิงแชมป์รุ่นไลท์ฟลายเวทที่ว่าง ชนะคะแนน อารีส เฮตูบัน (อินโดนีเซีย) โดยมี ทรงชัย รัตนสุบรรณ เป็นโปรโมเตอร์
ประธาน PABA คณะบุคลากรที่สำคัญของมวยระดับโลก
*ประธานคนที่ 1 ม.ร อลัน คิม ชาวเกาหลีใต้ ดำรงตำแหน่งปี พ.ศ. 2538-2555
*ประธานคนที่ 2 ม.ร ยัง ซุบชิม ชาวเกาหลีใต้ ดำรงตำแหน่งปี พ.ศ. 2556-2561
ปัจจุบันสถาบันมวยนี้ได้ยกเลิกการดำเนินการแข่งขันแล้ว เพื่อให้สอดรับกับสถาบันมวยย่อยของสมาคมมวยโลกในภูมิภาคอื่นที่ก่อตั้งขึ้นภายหลัง
== อ้างอิง ==
บ็อกซิ่ง บอย. สัพเพเหระมวยโลก: ขอดเกล็ด PABA. นิตยสารมวยโลก. ปีที่ 11 ฉบับที่ 885. เมษายน 2544 หน้า 46 -48.
== แหล่งข้อมูลอื่น ==
เว็บไซต์ PABA 
สมาคมมวยโลก
Cathedral

redirect มหาวิหาร
โครโนมิเตอร์

โครโนมิเตอร์ (Chronometer) อาจหมายถึง
โครโนมิเตอร์ (เรือ) นาฬิกาที่ใช้ช่วยในการเดินเรือในมหาสมุทร
โครโนมิเตอร์ (นาฬิกา) นาฬิกาที่ได้รับใบรับรองความเที่ยงตรงจาก สถาบันทดสอบความเที่ยงตรงของนาฬิกา
พระเจ้าเยจงแห่งโชซ็อน

พระเจ้าเยจง (예종, 睿宗 ค.ศ. 1450 - ค.ศ. 1469) เป็นกษัตริย์องค์ที่ 8 แห่ง ราชวงศ์โชซ็อน เกาหลี พระองค์สืบราชสมบัติต่อจากพระเจ้าเซโจในปี ค.ศ. 1468 เมื่อพระองค์พระชนมายุได้ 18 พรรษา (19 พรรษาตามระบบของเกาหลี) แต่พระองค์ประชวรหนักเกินกว่าจะว่าราชการ และสวรรคตในอีกหนึ่งปีต่อมา
เหตุการณ์สำคัญอย่างหนึ่งในรัชสมัยของพระองค์คือการพิจารณาคดีและการเสียชีวิตของขุนพล นัม อี ผู้มีชื่อเสียงในการปราบปรามการกบฏของ Yi Si-ae ร่วมกับขุนพล กัง ซุน เมื่ออายุ 28 ปี นัม อี ได้รับแต่งตั้งเป็นเจ้ากรมกลาโหม อย่างไรก็ตาม เมื่อ พระเจ้าเยจง ขึ้นเป็นกษัตริย์ รยู จา-กวัง ที่อิจฉา นัม อี กล่าวหาเขาว่าทรยศกษัตริย์เองก็ไม่โปรดขุนพลนัม รยูก็มีส่วนร่วมกับคังซุน
== พระนามเต็ม ==
พระเจ้าเยจง  ยางโด ฮุมมุน ซองมู อึยอิน โซฮโย แห่งเกาหลี
==พระบรมวงศานุวงศ์==
พระราชบิดา: พระเจ้าเซโจ (세조 世祖)
พระราชมารดา  : พระนางช็องฮี สกุลยุน แห่งพาพยอง (소헌왕후 심씨 ,貞熹王后 尹氏 September 28, 1395-March 24, 1446)
พระมเหสี
พระนางชังซุน สกุลฮัน แห่งชองจู (한냉이 장순왕후,章順王后 韓氏 1445-December 1461)  พระนามเดิมว่า ฮัน แนงอี
พระนางอันซุน สกุลฮัน แห่งชองจู (안순왕후 한씨, 安順王后 韓氏 1445(?)-December 23, 1498)
พระสนม
พระสนมเอกคงบิน สกุลชเว แห่งจอนจู (공빈 최씨 ,恭嬪 崔氏)
ซึงอึนซังกุง สกุลคี แห่งพูลซัง (상궁 기씨 ,承恩尚宮 奇氏)
นางใน สกุลอี (이씨 ,后宮 李氏)
พระราชโอรส
ลี บุน, เจ้าชายอินซอง พระราชโอรสของพระมเหสีจางซุน ตระกูลฮัน แห่งชองจู
ลี ฮยอน, เจ้าชายเจอัน พระราชโอรสของพระมเหสีอันซุน ตระกูลฮัน แห่งชองจู
ลี ฮยอล, เจ้าชายจัลซาน พระราชโอรสบุญธรรมของพระนางอันซุน ตระกูลฮัน แห่งชองจู (พระราชโอรสขององค์ชายอึยคยองพระเชษฐาของพระเจ้าเยจง)
พระราชธิดา
เจ้าหญิงฮยอนซุก พระราชธิดาของพระนางอันซุน ตระกูลฮัน แห่งชองจู
เจ้าหญิงฮเยซุน พระราชธิดาของพระนางอันซุน ตระกูลฮัน แห่งชองจู
เยจง
บุคคลแห่งปีของนิตยสารไทม์

บุคคลแห่งปี (Person of the Year หรือเดิม Man of the Year) เป็นฉบับประจำปีของนิตยสารข่าวไทม์ของสหรัฐอเมริกา ซึ่งเสนอและพรรณนาถึงบุคคล กลุ่ม แนวคิดหรือวัตถุซึ่ง "ไม่ว่าจะเกิดอะไรก็ตาม ...ได้มีอิทธิพลมากที่สุดต่อเหตุการณ์ในปีนั้น"
== ประวัติ ==
ธรรมเนียมการเลือกบุคคลแห่งปีเริ่มต้นใน พ.ศ. 2470 โดยบรรณาธิการนิตยสารไทม์พิจารณาเรื่องที่น่าสนใจเป็นข่าวที่เป็นไปได้ระหว่างสัปดาห์ข่าวช้า แนวคิดดังกล่าวยังเป็นความพยายามที่จะเยียวยาความกระดากของบรรณาธิการในปีเดียวกันนั้นซึ่งไม่ได้มีนักบินชาลส์ ลินเบิร์กบนปกหลังการบินเที่ยวประวัติศาสตร์ข้ามแอตแลนติก จนถึงสิ้นปี ไทม์จึงตัดสินว่าเรื่องปกเสนอลินเบิร์กเป็นบุคคลแห่งปีจะสนองจุดประสงค์ทั้งสองได้
นับแต่นั้น บุคคล ชนชั้นของบุคคล คอมพิวเตอร์และดาวเคราะห์โลก ล้วนได้เคยถูกเลือกสำหรับฉบับพิเศษสิ้นปีทั้งสิ้น ใน พ.ศ. 2542 ได้มีการเปลี่ยนชื่อเป็น Person of the Year อย่างไรก็ดี สตรีเพียงผู้เดียวที่ได้รับการกล่าวขานหลังมีการเปลี่ยนชื่อนี้ส่วนบุคคลมี "ผู้รายงานเบาะแส" (Whistleblower) ประกอบด้วย ซินเธีย คูเปอร์ม โคลีน โรว์ลีย์ และเชอร์รอน วัตคินส์ใน พ.ศ. 2545 และเมลินดา เกตส์ ร่วมกับบิล เกตส์และโบโนใน พ.ศ. 2548 ก่อนหน้านั้น มีสตรีสี่คนที่ได้รับการกล่าวขานโดยบุคคลเป็นสตรีแห่งปี วอลลิส ซิมพ์สัน ใน พ.ศ. 2479, ซ่ง เหม่ยหลิง (มาดามเจียง ไคเช็ก) ใน พ.ศ. 2480, สมเด็จพระราชินีนาถเอลิซาเบธที่ 2 ใน  พ.ศ. 2495 และโคราซอน อากีโน ใน พ.ศ. 2529 มีหลายชนชั้นบุคคลซึ่งประกอบด้วยทั้งบุรุษและสตรีหรือเฉพาะสตรี ได้แก่ นักรบเพื่ออิสรภาพฮังการีใน พ.ศ. 2499, "นักวิทยาศาสตร์สหรัฐ" ใน พ.ศ. 2503, ผู้มีอายุยี่สิบห้าปีหรือต่ำกว่าใน พ.ศ. 2509, ชาวอเมริกากลางใน พ.ศ. 2512, "สตรีอเมริกา" ใน พ.ศ. 2528, "ทหารอเมริกัน" ใน พ.ศ. 2546, คุณ ใน พ.ศ. 2549, และ "ผู้ประท้วง" ใน พ.ศ. 2554 (แสดงภาพบนปกเป็นสตรี)
นับแต่มีการจัดบุคคลแห่งปีมา ประธานาธิบดีสหรัฐอเมริกาทุกคนได้เคยเป็นบุคคลแห่งปีอย่างน้อยครั้งหนึ่ง ยกเว้นแคลวิน คูลิดจ์ ซึ่งดำรงตำแหน่งในขณะที่ออกฉบับแรก, เฮอร์เบิร์ต ฮูเวอร์ ประธานาธิบดีคนถัดมา และเจอรัลด์ ฟอร์ด ส่วนใหญ่ได้รับการจัดให้เป็นบุคคลแห่งปีในปีที่ถูกเลือกตั้งหรือขณะที่อยู่ในตำแหน่ง มีเพียงผู้เดียวที่ได้รับการจัดให้เป็นบุคคลแห่งปีก่อนได้รับเลือกตั้ง คือ ดไวต์ ดี. ไอเซนฮาวร์ ผู้ซึ่งได้รับการจัดใน พ.ศ. 2487 เป็นผู้บัญชาการสูงสุดกำลังรุกรานฝ่ายสัมพันธมิตร แปดปีก่อนได้รับเลือกตั้งเป็นประธานาธิบดี ภายหลังเขาได้รับการจัดเป็นบุคคลแห่งปีอีกครั้งใน พ.ศ. 2502 ขณะอยู่ในตำแหน่ง
นิตยสารไทม์ฉบับวันที่ 31 ธันวาคม พ.ศ. 2542 เสนอให้อัลเบิร์ต ไอน์สไตน์เป็นบุคคลแห่งศตวรรษ แฟรงกลิน ดี. โรสเวลต์และมหาตมะ คานธีถูกเลือกให้เป็นรอง
แฟรงกลิน ดี. โรสเวลต์เป็นเพียงบุคคลเดียวที่เคยได้รับการจัดถึงสามครั้ง ใน พ.ศ. 2475, 2477 และ 2484
== รายชื่อบุคคลแห่งปี ==
ผู้ที่ได้รับการเลือกให้เป็นบุคคลแห่งปีมีดังนี้
== อ้างอิง ==
== แหล่งข้อมูลอื่น ==
Yearly Time covers 
Person of the Year stories 
ผู้มีชื่อเสียง
บุคคล
รักสยาม เท่าฟ้า

รักสยาม เท่าฟ้า หรือ แรกบิน เป็นภาพยนตร์ไทยที่กำกับโดย ธนิตย์ จิตนุกูล เป็นภาพยนตร์ย้อนยุค เรื่องราวเกี่ยวกับการก่อตั้ง กองบินทหารบกของไทย ในสมัยรัชกาลที่ 6 ซึ่งต่อมาได้กลายมาเป็นกองทัพอากาศไทย
ภาพยนตร์เรื่องนี้ นำแสดงโดย ศรราม เทพพิทักษ์ เป็น ดวง เด็กหนุ่มลูกชาวบ้านที่เห็นเครื่องบินเป็นครั้งแรกในชีวิต แล้วเกิดประทับใจใฝ่ฝันจะเป็นนักบิน และขจรศักดิ์ รัตนนิสสัย เป็น พันตรีหลวงกาจยุทธการ หนึ่งในทหารไทยรุ่นแรกที่ไปฝึกเป็นนักบินที่ประเทศฝรั่งเศส และทอม เคลย์เตอร์ เป็น ปิแอร์ ปูร์ปอง ครูฝึกบินชาวฝรั่งเศส ที่มาช่วยจัดตั้งกองการบินสยาม เป็นหน่วยเล็กที่ตั้งขึ้นใหม่ในกองทัพบกไทย
กองการบินสยามประสบอุปสรรคมากมายในช่วงก่อตั้ง ทั้งในเรื่องงบประมาณ อาคารสถานที่ และถูกขัดขวางจากผู้ใหญ่ในกองทัพที่ไม่เห็นด้วย ถูกเหยียดหยามจากทหารหน่วยอื่น แต่ด้วยความมานะพยายาม กองการบินสยามก็จัดตั้งขึ้นได้เป็นผลสำเร็จ และทำการบินเหิรเวหา แสดงแก่ประชาชนทั่วไปได้เป็นครั้งแรก เมื่อวันที่ 8 มีนาคม พ.ศ. 2457 และได้รับมอบหมายให้ไปร่วมรบในสงครามโลกครั้งที่หนึ่ง ในทวีปยุโรป
ภาพยนตร์เรื่องนี้ เดิมใช้ชื่อว่า แรกบิน มีกำหนดฉายในวันที่ 1 พฤศจิกายน พ.ศ. 2550 แต่ภายหลังเกิดอุบัติเหตุวัน-ทู-โก เที่ยวบินที่ 269 ตกที่สนามบินภูเก็ตเมื่อวันที่ 16 กันยายน พ.ศ. 2550 ทางอาร์เอสฟิล์มได้เลื่อนวันฉายเป็นเดือนธันวาคม พร้อมกับเปลี่ยนชื่อภาพยนตร์ และได้เลื่อนวันฉายอีกครั้งเป็นเดือนมกราคม 2551 ทำรายได้รวม 5 ล้านบาท
ภาพยนตร์ถ่ายทำที่จังหวัดนครสวรรค์ และอำเภอปากช่อง จังหวัดนครราชสีมา
==นักแสดง==
ศรราม เทพพิทักษ์ เป็น ดวง
ขจรศักดิ์ รัตนนิสสัย เป็น หลวงกาจ
ทอม เคลย์เตอร์ เป็น ปิแอร์
ทรงพร ทองมาก เป็น มาลัย
ชมพูนุช เศวตวงศ์ เป็น ขนิษฐา
กฤษณ์ สุวรรณภาพ เป็น อัษฎา
กฤษฎา พัชรพิพัฒน์ เป็น ดำเกิง
วุฒิชัย ไหมกัน เป็น รัตน์
ผดุงศักดิ์ กิจวานิชขจร เป็น ทวยเทพ
วสันต์ คุ้มสอน เป็น ฉัตร
ฝนพา สารทิศสะรัต เป็น ลำจวน
ชุติกาญจน์ จุลละนันทน์ เป็น จันแรม
ณพล สาริมาน เป็น ไอ้แจ่ม
เขลางค์ หนุนภักดี เป็น เลขากลาโหม
สุระชัย ศรีหมื่นชัย เป็น ผู้บัญชาการทหาร
อัญชนา พรพิทักษ์เทพกิจ เป็น คุณนายพักพริ้ง
ชาญ พรพิทักษ์เทพกิจ เป็น สามีคุณนายพักพริ้ง
ยุทธนา อาภรณ์รัตน์ เป็น ชายขี้เมา
===นักแสดงรับเชิญ===
ชุมพร เทพพิทักษ์ เป็น จ่าเปลื้อง
สุเทพ ประยูรพิทักษ์ เป็น พระธำรงค์
ธนาภา ชีพนุรักษ์ เป็น ยายแม้น
ไกรลาศ เกรียงไกร เป็น ตาบัว
ธวัชชัย คชาอนันต์ เป็น แฉ่ง
สมิทธิ์ ริลา เป็น พุด
คมสัน ตรีพงษ์ เป็น ตาสุข
มีศักดิ์ นาครัตน์ เป็น พิธีกร
ธีรนิติ์ ธำรงวินิจฉัย เป็น พระยาเทวะวงศ์
== อ้างอิง ==
==แหล่งข้อมูลอื่น==
เว็บไซต์ทางการ 
รักสยามเท่าฟ้า จาก thaicinema.org
ภาพยนตร์ไทย
ภาพยนตร์ที่ออกฉายในปี พ.ศ. 2551
ภาพยนตร์ที่กำกับโดย ธนิตย์ จิตนุกูล
ภาพยนตร์ที่ถ่ายทำในจังหวัดนครสวรรค์
ภาพยนตร์ที่ถ่ายทำในจังหวัดนครราชสีมา
ภาพยนตร์โดยอาร์เอสฟิล์ม
กองทัพอากาศไทย
กองทัพไทยในภาพยนตร์